To kvindelige ryttere blev behandlet for hjernerystelse og mindre knubs, efter deres hest kastede dem af på Nørlev Strand. To kilometer ude på havet sprængte minører en bøje fra 2. Verdenskrig, og braget skræmte hestene. Det skriver Nordjyske. Bøjen blev fundet i strandkanten af den lokale strandfoged, der kontaktede politiet. Inden eksplosionen havde minørerne advaret folk på stranden, men i tidsrummet mellem advarslen og eksplosionen kom en flok ryttere ned på stranden. Erik Jonsson, der arrangerede rideturen, har nu en aftale med minørerne om, at han fremover bliver advaret direkte inden en eventuel sprængning.

Referat:
To kvindelige ryttere måtte en tur på skadestuen efter søværnets minører sprængte en bøje fra anden verdenskrig i luften i havet ud for Nørlev Strand.